Møbelskrue

Møbelskrue kan vise til alle typer skruer (og noen ganger muttere) er brukt på møbler. Forskjellige skruetyper har forskjellige bruksområder på møbler.

Ifølge en artikkel i New York Times fra 1986 kan skruer på gamle møbler være vanskelige å fjerne på grunn av rust.

Hodetyper 
Møbelskruer kan komme i mange forskjellige varianter av verktøyspor på skruehodet. I gamledager bruke man ofte skruer med spor til flatt skrujern, disse unngås ofte i nye møbler til fordel for mer praktiske verktøyspor. Populære alternativer i 2020-årene inkluderer Philips-stjernespor, Torx og sekskantspor.

Treskruer 
Treskruer er vanlige i møbler generelt, og til møbelbruk har de typisk diametre på mellom 3.5 mm og 5 mm.

En kinesisk studie publisert i 2019 som sammenlignet ulike typer skruer brukt i halvharde fiberplater (MDF) for møbelformål fant at den viktigste faktoren for hvor godt en skrue fungerte var hvor dypt skruen gikk, dernest diameteren på hullet. Selve skruetypen hadde derimot minst effekt på styrken til sammenføyningen.

Spesielle møbelskruer 
Noen vanlige typer spesialskruer og -muttere på møbler, og særlig flatpakkede møbler, er:

 Ekstenterbolt eller ekstenterboltsett, brukt for å gi mothold til spesielle skruer
 Hylsemutter, en type mutter med lav skulder (flens) for å gi mothold med lite utstikk
 Islagsmutter, også kalt klomutter eller innslagsmutter, en mutter som slås inn i treverket på baksiden av treverket
 Confirmat-skrue, fungerer som en ståldyvel, kommer ofte med flatpakkede møbler av MDF eller andre fiberplater
 Rampemuffe, en type gjengeinnsats for treverk
 Sargbolt eller sylindermutter, en type mutter som har gjenger vinkelrett på sylinderaksen
 Stokkskrue, også kalt kombinasjonsskrue eller kombiskrue, en skrue som har maskingjenger i den ene enden og treskrue i den andre

Bilder av spesielle møbelskruer

Festing av møbler til vegg 
For å hindre møbler fra å tippe over, hvilket potensielt kan føre til personskade, bør møbler festes til vegg. Dette gjelder særlig høye og tunge møbler. Ulike skruer kan brukes til dette formålet avhengig av veggens materialer og konstruksjon. Dersom veggen har et spikerslag (for eksempel en stender) kan denne brukes som festepunkt sammen med vanlige treskruer i korrekt dimensjon. På vegger som av gips eller betong kan det mangle spikerslag, og det kan derfor være nødvendig med skrueplugg.

Se også 
 Tresammenføyninger

Referanser

Eksterne lenker 
 Video som diskuterer når man bør bruke skruer kontra når man bør bruke tresammenføyninger ved konstruksjon av møbler (YouTube)
 Guide to Woodworking Screws (engelsk)

Skruer
Muttere